ताजमहल देखने के लिए बदले नियम, सरकार ने तय की पर्यटकों की नई लिमिट
अब हर रोज 15000 पर्यटक ताजमहल का दीदार कर सकेंगे। इससे पहले यह सीमा 5000 पर्यटकों तक सीमित की गई थी।
ताजमहल के दीदार करना हर किसी की ख्वाहिश होती है। लेकिन कोरोना काल में इस साल पहले ताजमहल की एंट्री बंद रही, वहीं जब इसमें रियायत दी गई तो पर्यटकों की संख्या को सीमित कर दिया गया। लेकिन अब ताजमहल जाने वाले पर्यटकों को सरकार ने बड़ी राहत दी है। सरकार पर्यटकों की तय सीमा को बढ़ाकर तीन गुना कर दिया है। अब हर रोज 15000 पर्यटक ताजमहल का दीदार कर सकेंगे। इससे पहले यह सीमा 5000 पर्यटकों तक सीमित की गई थी। ताजमहल के साथ ही आगरा में पर्यटकों के दूसरे सबसे बड़े आकर्षण लाल किले के लिए पर्यटकों की संख्या में ढील दी है। यहां पर्यटकों की कैपिंग सीमा 7500 पर्यटकों तक सीमित की गई है। यह संख्या पहले 4000 तक थी। संस्कृति मंत्रालय के आदेश पर भारतीय पुरातत्व सर्वेक्षण विभाग और जिला प्रशासन ने ताजमहल के दीदार के लिए टिकटों की संख्या बढ़ा दी है। नई व्यवस्था के तहत अब 15 हजार पर्यटक रोजाना ताजमहल का दीदार कर सकते हैं। इससे पहले यह संख्या सिर्फ पांच हजार थीइससे पहले 20 दिसंबर को ताजमहल की कैपिंग को बढ़ाकर पांच हजार से 10 हजार और आगरा किला की कैपिंग को 2500 से बढ़ाकर चार हजार कर दिया गया था। शनिवार को ताजमहल और आगरा किला पर पूरे टिकट बुक होने के बावजूद सैकड़ों पर्यटकों को दोनों स्मारकों से लौटना पड़ा था। वहीं दूसरे स्मारकों की कैपिंग में कोई बदलाव नहीं किया गया है। उन पर पुरानी कैपिंग बनी रहेगी।